### Beslutning

Danny Koch og Magistratsafdelingen for Teknik og Miljø med bemærkning, at byrådet i sit møde den 26. august 2020 har vedtaget Magistratens foranstående indstilling af 10. august 2020.

Dansk Folkepartis byrådsgruppe kunne ikke tiltræde indstillingens "At 2", det udpegede medlem skal være den bedste kandidat og ikke vælges ud fra en kønsvotering.

### Resumé

Det foreslås, at Aarhus Letbanes bestyrelse udvides med ét eksternt medlem med professionel relevant erhvervserfaring. Baggrunden er bl.a. ønsket om en styrkelse af bestyrelsens faglige kompetencer.

### Indstilling

Det indstilles:

At 1) det godkendes, at bestyrelsen for Aarhus Letbane udvides med ét ekstra medlem med relevant erhvervserfaring.

At 2) Borgmesteren og rådmanden for Teknik og Miljø bemyndiges til at indgå aftale med Region Midtjylland og Aarhus Letbane om udpegning af medlemmet under hensyn til, at der ønskes repræsentation af begge køn i bestyrelsen.

### Sagens forløb

10-08-2020 Magistraten

Fremsendes til [adresse] med bemærkning, at Magistraten i mødet den 10. august 2020 anbefaler, at byrådet tiltræder Borgmesterens Afdeling og Magistratsafdelingen for Teknik og Miljøs indstilling af 16. juni 2020.

 26-08-2020 Aarhus Byråd

Danny Koch og Magistratsafdelingen for Teknik og Miljø med bemærkning, at byrådet i sit møde den 26. august 2020 har vedtaget Magistratens foranstående indstilling af 10. august 2020.

Dansk Folkepartis byrådsgruppe kunne ikke tiltræde indstillingens "At 2", det udpegede medlem skal være den bedste kandidat og ikke vælges ud fra en kønsvotering.